**STRATEŠKI PLAN GOSPODARSKOG RAZVOJA GRADA PREGRADE**

IZVJEŠĆE O PROVEDBI STRATEŠKOG PLANA GOSPODARSKOG RAZVOJA GRADA PREGRADE

ZA 2017. GODINU

Prosinac 2018.



Sadržaj

[1. Uvod 2](#_Toc461101449)

[2. Provedba projekata Strateškog plana gospodarskog razvoja grada Pregrade 3](#_Toc461101450)

[2.1. Financijsko izvješće 3](#_Toc461101451)

[2.2. Izvješće o pokazateljima rezultata 6](#_Toc461101452)

[3. Zaključak 8](#_Toc461101453)

[Prilozi 8](#_Toc461101454)

# Uvod

Strateški plan gospodarskog razvoja grada Pregrade za razdoblje 2014. – 2020. godine donesen je na sjednici Gradskog vijeća grada Pregrade 16.9.2014. godine na prijedlog gradonačelnika i radne skupine od 30-ak građana iz javnog i gospodarskog sektora koja je radila na izradi plana pod stručnim vodstvom profesora Ekonomskog fakulteta u Zagrebu dr.sc. Vladimira Čavraka i njegovih suradnika.

Planom je regulirana obveza praćenja provedbe na način da Izvješće o provedbi izrađuju Upravni odjeli na čelu s pročelnicama, a podnose se:

Gradonačelniku grada Pregrade – najmanje jednom godišnje,

Gradskom vijeću grada Pregrade – jednom godišnje; a na zahtjev i po potrebi izrađuje se i mimo regularnog roka.

Strateški plan gospodarskog razvoja grada Pregrade omogućava svim stanovnicima i građanima da sudjeluju u razvoju svog Grada.

Temeljem Zakona o proračunu (NN 87/08) gradovi i općine obvezne su prilikom izrade proračuna, osim općeg i posebnog dijela izraditi i plan razvojnih programa. Plan razvojnih programa predstavlja planirane investicijske rashode za naredne tri godine. Izmjenama Zakona iz 2012. godine (NN 136/12) mijenja se sadržaj i srž planova razvojnih programa te su jedinice lokalne samouprave primorane izrađivati planove razvojnih programa prema novoj metodologiji i to na način da on sadrži ciljeve i prioritete razvoja lokalne jedinice, a ti ciljevi povezani su sa programskom i organizacijskom klasifikacijom proračuna.

Ciljevi i prioriteti definirani su Strateškim planom gospodarskog razvoja.

Izvješće o provedbi Strateškog plana odnosi na prethodnu kalendarsku i fiskalnu godinu, odnosno na projekte provedene tijekom 2017. godine.

Izvješće za 2017. godinu je izrađeno na temelju prikupljenih podataka iz proračuna grada Pregrade, iz plana razvojnih programa, podataka od gradskih proračunskih korisnika, javnih poduzeća u vlasništvu Grada i privatnih investitora.

# Provedba projekata Strateškog plana gospodarskog razvoja grada Pregrade

## Financijsko izvješće

Izvještavanje se provodi jednom godišnje, a obuhvaća razdoblje prethodne godine i provodi se za svaku godinu tijekom trajanja Strateškog plana gospodarskog razvoja grada Pregrade.

Cilj izvještavanja je prikaz projekata u jednoj kalendarskoj godini te prikaz planiranih i utrošenih sredstva raspoređenih prema izvorima financiranja. Izvori financiranja su državni proračun, županijski proračun, lokalni proračun, pomoć Europske unije, javna poduzeća, privatni investitori te ostali izvori i ukupno.

Izvještavanje obuhvaća razdoblje 2017. godine.

Financijsko izvješće o provedbi projekata Strateškog plana gospodarskog razvoja grada Pregrade prikazano je u tablici Financijsko izvješće:

Tablica 1 Financijsko izvješće:

|  |  |  |  |  |  |  |
| --- | --- | --- | --- | --- | --- | --- |
| R.Br. | STRATEŠKI CILJ | Operativni cilj | Program | Projekt | Ukupno planirano | Ukupno utrošeno |
| 1. | POVEĆANJE KPACITETA ZA PRIVLAČENJE SREDSTAVA IZ EU FONDOVA | **1.1.**:Do 2020. izraditi i kandidirati najmanje 30 projekata za financiranje iz EU fondova u vrijednosti od 20mln. EUR | **1.1.1.**Investicije u soft infrastrukturu | Stručno usavršavanje zaposlenika |   |   |
| Kulturni centar |
| UKUPNO 1. | 113.000,00 | 111.912,76 |
| 2. | POVEĆANJE KONKURENTNOSTI I RAST MALIH I SREDNJIH PODUZEĆA I OBITELJSKIH GOSPODARSTAVA | **2.1.**Povećati broj poslovnih subjekata za 10 prosječno godišnje do 2020.(ukupno 70) te ostvariti novu zaposlenost u tim subjektima za 30-40 novozaposlenih godišnje  | **2.1.1.**Poboljšanje lokalne investicijske klime/poticanje razvoja klastera | Otkup zemljišta i uređenje ulice A. Thierrya |   |   |
| 2.1.2. Poticanje rasta lokalnih poduzeća | Subvencije kamata poduzetnicima |
| Potpore poljoprivrednicima i uređenje stočnog sajmišta |
| UKUPNO 2.  | 300.500,00 | 240.393,54 |
| 3. | IZGRADNJA HARD I SOFT INFRASTRUKTURE POTREBNE ZA RAST POSLOVANJA I UGODAN ŽIVOT | **3.1.** Do 2020.investirati u projekte infrastrukture radi eliminiranja glavnih deset prepreka i ograničenja definiranih anketom o lokalnom poslovnom okruženju | **3.1.1.**i **3.1.2.** Investicije u soft/investicije u hard infrastrukturu | Sanacija divljih odlagališta(zaseban projekt za svako odlagalište) |   |   |
| Sanacija i dogradnja nogostupa na prostoru Grada Pregrade |
| Sanacija nerazvrstanih cesta na području grada Pregrade(oko 90 km nerazvrstanih cesta) |
| Uređenje reciklažnog dvorišta |
| Obnova , sanacija i vrednovanje povijesnih zidina Kostel-grada u svrhu uključivanja u turističke i kulturne ponude grada Pregrade i KZŽ |
| Izgradnja novog proizvodnog pogona tvrtke Alati Stuhne d.o.o. |
| Rekonstrukcija javne rasvjete na području grada Pregrade |
| Sanacija klizišta na području grada Pregrade |
| Izgradnja biološkog bazena  |
| Izgradnja širokopojasne infrastrukture |
| Izgradnja biciklističke staze |
| Autobusna stajališta |
| Postavljanje info panela |
| Obnova sakralnih objekata |
| Vodoopskrbni sustav visoke zone VINAGORA, vodospremnik Vinagora, Žolekov breg (VIOP) |
| Projektiranje i izgradnja uređaja za pročišćavanje otpadnih voda (VIOP) |
| **3.1.3.** i **3.1.4.** Umrežavanje rada civilnog društva s gradom i poduzetnicima /unapređenje kulturnih i sportskih sadržaja | Poticajno okruženje za razvoj civilnog društva |
| Izgradnja i obnova dječjih igrališta u svakom mjesnom odboru |
| Izgradnja sportskog centra |
| Muzejski izlošci |
| Nabava knjiga u knjižnici |
| UKUPNO 3. | 55.281.854,00 | 55.108.820,62 |
| 4. | TRANSFORMACIJA LOKALNE UPRAVE U FUNKCIJI GOSPODARSKOG RAZVOJA I POVEĆANJA ATRAKTIVNOSTI PREGRADE ZA PRIVLAČENJE INVESTICIJA | **4.1.** Do 2020. smanjiti za 40% prigovore lokalnih poduzetnika na rad odjela i službi Grada te udvostručiti razinu privatnih ulaganja na području Grada do 2018. | 4.1.1. i 4.1.2. Prostorno planiranje /strategije regeneracije | Otkup zgrade HEP-a |   |   |
| Nabava opreme za rad gradske uprave |
| UKUPNO 4.  | 192.800,00 | 187.923,16 |
| **UKUPNO SC1+SC2 +SC3+SC4:** |  |  |  |  | **55.888.154,00** | **55.649.050,08** |

Temeljem prikupljenih i analiziranih financijskih podataka vidljivo je da su predviđeni projekti provedeni u visini 99,6 % planiranih sredstava. Podaci pokazuju da su ostvareni pozitivni koraci u planiranju proračuna i provedbi Strateškog plana gospodarskog razvoja Grada Pregrade te da je proračun planiran sukladno lokalnoj strategiji.

Financijsko izvješće prikazuje da je ukupno u 2017. godini za sva četiri strateška cilja utrošeno 55.649.050,08 kuna. Najznačajnija ulaganja bila su u sklopu programa izgradnje hard i soft infrastrukture potrebne za rast poslovanja i ugodan život. Od ukupno planiranih sredstava u visini 55.281.854,00 kuna utrošeno je 55.108.820,62 kuna odnosno 99,7%.

Uočeni su i pozitivni pomaci u gospodarstvu. U gradu Pregradi je prema podacima Financijske agencije u 2017. godini poslovalo 95 poduzetnika koji su imali 1.558 zaposlenih. Broj poduzeća povećao se u odnosu na 2016. godinu za 20,2% te za 28,4% u odnosu na 2015. godinu. Broj zaposlenih također bilježi povećanje za 13,4% u odnosu na 2016. odnosno za 26,4% u odnosu na 2015. godinu.

Investicije u novu dugotrajnu imovinu iznosile su u 2017. godini 59,0 mil. kn što je povećanje za 17,7% u odnosu na 2016. godinu.

Graf 1. Broj poduzetnika i zaposlenih u gradu Pregradi

*Izvor: FINA, obrada Grad Pregrada*

## Izvješće o pokazateljima rezultata

Pokazatelji rezultata provedbe projekata prikazani su u tablici pokazatelji rezultata, međutim nismo bili u mogućnosti skupiti informacije o pokazateljima rezultata od svih dionika.

Tablica 2 Pokazatelji rezultata:

|  |  |  |  |  |  |  |
| --- | --- | --- | --- | --- | --- | --- |
| R.br. | STRATEŠKI CILJ | Operativni cilj | Program | Projekt | Stupanj prioriteta | Pokazatelj rezultata (količina-2017) |
|
| 1. | POVEĆANJE KPACITETA ZA PRIVLAČENJE SREDSTAVA IZ EU FONDOVA | **1.1.**:Do 2020. izraditi i kandidirati najmanje 30 projekata za financiranje iz EU fondova u vrijednosti od 20mln. EUR | **1.1.1.**Investicije u soft infrastrukturu | Kulturni centar | II | Projekti za 1 Kulturni centar |
| Stručno usavršavanje zaposlenika | I |   |
| 2. | POVEĆANJE KONKURENTNOSTI I RAST MALIH I SREDNJIH PODUZEĆA I OBITELJSKIH GOSPODARSTAVA | **2.1.**Povećati broj poslovnih subjekata za 10 prosječno godišnje do 2020.(ukupno 70) te ostvariti novu zaposlenost u tim subjektima za 30-40 novozaposlenih godišnje  | **2.1.1.**Poboljšanje lokalne investicijske klime/poticanje razvoja klastera | Otkup zemljišta i uređenje ulice A. Thierrya |   | Uređeno 102m |
| Subvencije kamata poduzetnicima |   | Subvencija kamata 4 poduzetnika  |
| Potpore poljoprivrednicima i uređenje stočnog sajmišta |   | 64 potpore |
| 3.  | IZGRADNJA HARD I SOFT INFRASTRUKTURE POTREBNE ZA RAST POSLOVANJA I UGODAN ŽIVOT | **3.1.** Do 2020.investirati u projekte infrastrukture radi eliminiranja glavnih deset prepreka i ograničenja definiranih anketom o lokalnom poslovnom okruženju | **3.1.1.**i **3.1.2.** Investicije u soft/investicije u hard infrastrukturu |   |   |   |
| Sanacija divljih odlagališta(zaseban projekt za svako odlagalište) | I | 1 odlagalište-Pavlovec |
| Sanacija i dogradnja nogostupa na prostoru Grada Pregrade | I | 520 m |
| Sanacija nerazvrstanih cesta na području grada Pregrade(oko 90 km nerazvrstanih cesta) | I | Asfaltiranje nerazvrstanih cesta, 3,1 km |
| Uređenje reciklažnog dvorišta | I | 1 reciklažno dvorište |
| Obnova , sanacija i vrednovanje povijesnih zidina Kostel-grada u svrhu uključivanja u turističke i kulturne ponude grada Pregrade i KZŽ | III | Prilazni put i stepenice |
| Izgradnja novog proizvodnog pogona tvrtke Alati Stuhne d.o.o. | II | 1 novi proizvodni pogon |
| Rekonstrukcija javne rasvjete na području grada Pregrade | I | 25 rasvjetnih tijela |
| R.br. | STRATEŠKI CILJ | Operativni cilj | Program | Projekt | Stupanj prioriteta | Pokazatelj rezultata (količina-2016) |
|
| 3.  | IZGRADNJA HARD I SOFT INFRASTRUKTURE POTREBNE ZA RAST POSLOVANJA I UGODAN ŽIVOT | 3.1. Do 2020.investirati u projekte infrastrukture radi eliminiranja glavnih deset prepreka i ograničenja definiranih anketom o lokalnom poslovnom okruženju | 3.1.1.i 3.1.2. Investicije u soft/investicije u hard infrastrukturu |   |   |   |
| Sanacija klizišta na području grada Pregrade | I |  Sanacija 8 klizišta |
| Izgradnja bio bazena | I | Izrađena 1 projektna dokumentacija |
| Izgradnja širokopojasne infrastrukture | II | Izrađena 1 projektna dokumentacija |
| Izgradnja biciklističke staze | II | Izrađeno stajalište, info pano i klupa |
| Autobusna stajališta |   | 4 stajališta |
| Postavljanje info panela | II | 10 info panela |
| Obnova sakralnih objekata | III | Izrađena 1 projektna dokumentacija za kapelu Sv. Stjepana |
| Vodoopskrbni sustav visoke zone VINAGORA, vodospremnik Vinagora (VIOP) | I |   |
| Projektiranje i izgradnja uređaja za pročišćavanje otpadnih voda (VIOP) | II |   |
| **3.1.3.** i **3.1.4.** Umrežavanje rada civilnog društva s gradom i poduzetnicima /unapređenje kulturnih i sportskih sadržaja | Izgradnja i obnova dječjih igrališta u svakom mjesnom odboru | I | Igralište Cigrovec i Pregrada |
| Izgradnja sportskog centra | II | Otkup zemljišta kod NK Pregrada |
| Poticajno okruženje za razvoj civilnog društva | II | sufinanciran rad 20 udruga |
| Muzejski izlošci | II | Otkupljena muzejska građa |
| Nabava knjiga u knjižnici |   | 1129 nabavljenih knjiga |
| 4. | TRANSFORMACIJA LOKALNE UPRAVE U FUNKCIJI GOSPODARSKOG RAZVOJA I POVEĆANJA ATRAKTIVNOSTI PREGRADE ZA PRIVLAČENJE INVESTICIJA | **4.1.** Do 2020. smanjiti za 40% prigovore lokalnih poduzetnika na rad odjela i službi Grada te udvostručiti razinu privatnih ulaganja na području Grada do 2018. | **4.1.1.** i **4.1.2.** Prostorno planiranje /strategije regeneracije | Otkup zgrade HEP-a | II | Otkupljena 1 zgrada |
| Nabava opreme za rad gradske uprave |   | računalna oprema i računalni programi |

# Zaključak

Grad Pregrada planirao je svoje prihode i primitke temeljem Zakona o proračunu, uputama i smjernicama nadležnog Ministarstva te vlastitih procjena rasta ili pada pojedinih prihoda. Izrađen je plan razvojnih programa te realiziran unutar okvira i sukladno planiranim sredstvima za njegovu provedbu. Na taj način moguće je konstatirati da je Grad izvršio svoje planirane obveze u planiranoj mjeri. Također, vidljiv je pozitivan učinak na civilno društvo, infrastrukturu, gospodarstvo i zapošljavanje. Zbog manjka podataka ostalih dionika na području Grada nije moguće odrediti koliko su svojim djelovanjem i provedbom aktivnosti doprinijeli ostvarenju zadanih ciljeva.

# Prilozi

Tablica 1. Financijsko izvješće